gentaiscool/nusaparagraph_emot huggingface dataset:
Ujian masuk SBMPTN itu banyak saingannyo. Makonyo saro nian nak nembusnyo, apolagi amen kito modal belajar bae. Dem pastilah jarang yang lolos kecuali faktor hoki bae. Aku lah tigo kali pengalaman melok seleksi SBMPTN, padahal aku jugo belajar mati matian tapi sayangnyo aku dak pernah melo try out soal soal SBMPTN yang sering diadoke samo mahasiswa alumni sekolah kami. Padahal ternyato itu jugo pacak ngebantu kito untuk latihan tes sebelom kito melok tes SBMPTN. Jadi tes try out itu biso ngasih kito gambaran samo kemampuan kito dan passing grade jurusan dari kampus yang kito pilih. Semakin banyak kito meloki try out semakin kito ngerti samo kemampuan kito dan semakin jugo kito biaso ngerjoke soal soal SBMPTN. Jadi buat kamu kami yang nak melok SBMPTN mending meloki bae try out yang diselenggaroke walaupun dari mano bae. Ayo melok bae kareno itu jugo penting untuk latihan kito sebelom unian sebenenrnyo.

Emotion: sad
Kito sebagai manusio idup saling ngebutuhke sikok samo laen . Dak mungkin dalem hidup kito hidup dewekan. Aku kebetulan punyo kawan kantor yang pendiem nian, emang dak pernah ngobrol atau skeedar senyum smao kawan kantor laennyo. Aku jugo bingung ngapo dio mak itu? Nah bebeapo kawan kantor aku yang laen jugo banyak yang ngeajuhi dio bahakn kadnag dilandnag sebelah mato. Tapi aku idak mak itu, aku cubo deketi salo tau aku biso ngerti ngapo dio mak itu, setleah duo tahun ini dio mili tebuka samo aku, ternyato dio pernah dilecehke waktu dio kecik samo uwong terdekat dio. Ya allah kasian nian aku memang lah ngeraso dari awal apsti ado sesuatu yang dio simpen. Akhernyo aku suruh dio ke psikolog buat terpao supayo dio biso idup normal mecak uwong pado umumnyo. Nah aku ngehimbau buat kaloan amen ado kejadian mak ini cubo kalian dukung uwong yang phnyo trauma dimaso keciknyo, jangan malah dikucilke. Kareno kito dak tau beban apo yang mereka bawa, setidaknyo kito biso ngabantu mereka sedikit. 

Emotion: sad
Hari pas nenek lanang aku meninggal, sekeluargo kami lah tibo di rumah galo. Tapi yang nyaksike nenek lanang aku meninggal cuma tanteku samo nek betino. Sebenernyo nek lanang lah 3 hari di rawat di Rumah Sakit, tapi nyampek ps sehari sebelum  ninggalnyo itu Rumah Sakit masih belom tau nek lanang tuh sakit apo. Jadi nek lanang aku tuh baek baek bae awalnyo sebelum dibawa ke Rumah sakit, memang sakit tapi cumak merinag bae. Memang nek lanang tuh dka seneng make baju amen sehari hari tuh, cumak becelano pendek bae men sehari hari. Nah hari itu dio ngomkng amen dio meriang, tapi samo pening palak jugo. Akhernyo kareno dak kuat smao peningnyo nek betino aku ni ngajak nek lanang ke Rumah sakit. Pas disano ternyato masih belom ado yang tau nek lanang sakit apo. Nyampek tigo hari setelah itu masih bae dak tau, akhernyo kami minta pindha Rimah sakit. Trus di Rumah sakit baru ini baru sehari dirawat tali nek lanang lah diomongke meninggal. Tapi maslahnyo belom tau sakit apo, tapi ternyato pihak rumah sakit yang baru ngomong amen nek lananng ku sakit malaria serebral yang ciri ciri gejalanyo ado di nek lanang. Mecak demam, sakit palak, muntah, turun kesadaran, menggigil dan kejang. 

Emotion: sad
Di agamo Islam kami ngenal beberapo sholawat samo manfaatnyo. Contohnyo amen lagi keilangan barang, trus bingung nyari dimano kerno lupo trus tu mano pulo itu barang berhargo. Aku bisonyo ngamalke sholawat nariyah sebanyak 4444 kali. waktu itu pas sore sore aku main diluar smao kawan aku, kami maen yeye yang make karet gelang disambung sambungke tu nah. Trus tu pas lelemakan bemaen, dak sadar amen anting emas aku ilang sikok yang sebelah kiri. Trus pas balek ke rumah mamak aku nanyo kemano anteng kau. Aku baru sadar amen antengku ilang sikok. Trus mamak nanyo dimano kau tadi maen? trus tu ku jawabi dirumahnyo wak judin dihalaman depan rumahnyo. Trus tu mamak pegi kesano agak lamo lah, trus pas balek nemu anting aku di jalan ke warung bukan di rumah wak judin. Nah mamak kok tau aku ke warung?? Uji mamak aku dio ngebaco sholawat nariyah 4444 kalo smabil nyari dirumah wak judin, tapi dak tau mamak aku punyo feeling di jalan biso bae di jalan ke warung kan aku memang galak jajan di warung. Ternyato memang ado disano antingnyo nyampang ket tengah jalan. 

Emotion: happy
Sudah denger lagunyo Aviwkilla yang baru? Judulnyo " lahir ", dinyanyike dna diciptake aviwkilla kareno untuk nyambut kelahiran anak pertamo mereka. Lirik lagunyo pas nian untuk ibu ibu yang baru ngelaherke. Pas bagian reffnyo " Tumbuh besar anakku, jaga baik dirimu, suatu saat nanti, kau bahagiakan banyak hati" Ini emang doanyo setiap ibu buat anaknyo. Musiknyo jugo lemak di denger, kadang nyampek teisak isak nangis dengernyo. Lirik lagunyo ngeno nian buat ibu ibu yang baru punyo anak kecik. Lagunyo gampang diingat, trus lemak bae untuk di dengeri apolagi sambil nimang nimang anak pas nak tedok. pokoknyo terbaek nian emang lagu "lahir" nyo aviwkila. 

Emotion: happy
Banyak nian diantaro kito yang senneg melok giveaway dari artis samo selebgram. Memang dak nanggung nanggung hadiahnyo banyak nian. Dan sering nian mereka bagi bagi giveaway. Sampe akhernyo si artis samo si selebgram ini banyak disenengi samo netijen. Siapo sih yang dak senneg amen menang giveaway?? Senenglah pasti dapet barang cuma cuma. Makonyo giveaway dari artis banyak yang melok. Tapi sebenenrrnyo di balik giveaway ini yang diuntungke tetep artis samo selbgramnyo. Ngapo mak itu? Yo kareno dengan ngadoke giveaway namo mereka makin dikenal uwong, trus jugo mereka dapet namo baek sebagai artis baek kareno galak bagi bagi. Padahal ini cumak caro ngebranding artis artis samo seleb bae biar biso banyak penggermarnyo.

Emotion: happy
Amen kuliah kito biasonyo ado mato kuliah KKN yang harus tinggal didaerah pelosok indonesia. Sebenrnyo aku wongnyo seneng jalan jalan nikmati alam bahkan tempat tempat baru, tapi kalo untuk KKN ke daerah terpencil di indonesia ini aku memang takut. Masalahnyo banyak beredar cerito KKN pengalaman wong lain yang bikin aku jadi takut untuk pegi. Mecak cerito KKN didesa penari itu, entah fakta atau idak tapi itu bikin aku takut. Kali ini KKN aku memang didaerah Banyuwangi pulo. Aku kuliah di Universitas Airlangga, jadi aku balal ditempatke untuk KKN di daerah banyuwangi plosok. Daerah banyuwangi memang terkenal samo mistisnyo dna dukun santet nyo. Hal ini lah yang bikin aku takut ado disano. Selamo KKN memang aku dak begitu fokus. Bahkan aku susah tedok kerno aku ngeraso takut tejadi kejadian yang idak aku harepke. Dan bukan aku bae tapi jugk beberapo kawan aku ngeraso takut selamo ngejalani KKN. Kerno ini tempat emmnag teraso asing nian buat kami, ditambah legenda mistisnyo bikin kami galo takut.

Emotion: fear
Banyak uwong ngeremehke aku lolos Tes Mandiri masuk Perguruan Tinggi Negeri. Mereka ngomong untuk apo kuliah di Negeri amen lewat jalur Mandiri, Bayar kuliahnyo paling mahal beda samo yang jalur PMDK dan SMPTN. Menurut aku beda lah, kalo kito kuliah di swasta Bayar kuliahnyo mahal belom lagi nak bayar SKSnyo, trus agek amen dak lulus ngulang magi bayar lagi. Tapi aemn di negeri walupun aku lulus lewat jalur mandiri, aku dak keno biaya SKS untuk mato kuliahnyo. Segalo biaya masuk ke SPP per semester bae. Mangkonyo alhamdulillah nian pacak lolos masuk ke Universitas Negeri walaupun lewat jalur Mandiri, kareno gek jugo men lolos dak katek tulisan di ikazahnyo amen aku jalur mandiri. Tetep bae lulusan Universitas Negeri. Jadi buat yang belom lolos di SMPTN cubo lah lewat jalur mandiri. Kalo masih dka lolos pulo cubo lagi tahun depan. Lebih baik kuliah di Negeri daripado di Swasta. 

Emotion: happy
Setiap manusio pasti pernha ngeraso jijik, walaupun kadar jijiknyo wong tu beda beda. Nah amen aku memang punyo kadar jijik mecak masyarakat umum bae. Mecak jingok tai kotoran, atau hal hal kotor yang nimbulke bau dak lemak pastinaku meraso jijik. Makonyo aku dak cocok amen nak milih propesi jadi dokter, atau perawat. Makonyo pas kuliah aku meleh pendidikan luar biaso yang mano aku gek men lulis jadi guru budak budak luar biaso yang punyo kebutuhan khusus. Belom lulus aku melok yang namonyo Praktek ngajar dilapangan. Kaget nian aku amen disekolah luar biaso punyo peemrintah ternyato ngatek yang namonyo asisten guru, jadinyo amen ado budak budak meseng celano kito sebagai guru ahrus siap buat mbersihkenyo. Ya allah kaget nian aku, dan itu jadi pengalaman yang paling buat aku jijik dna masih teingat ingat nyampek sekarang.

Emotion: disgusted
Lanang yang inisialnyo Bb, kawan Daud yang ngeroyok Michael, satpam SPBU Batu Hitam Tanjungpinang, ngaku amen lah teucap perkatoan yang nyinggung soal SARA nyampek ngebut budak budak pemudo dan wargo Flores di Tanjungpinang marah.  Dia lah ngakui perkatanyo, tapi dio ngelak amen maksud samo tujuan perkataannyo itu, bukan ditujuke untuk seluruh wargo Flores, dan dio bealasan cumak buat Adam, yang kebetulan begawe samo dio," uji Paulus. Selain ngakui Ucapanyo, Uji Paulus, Bb jugo lah mintak maaf samo Michael secaro pribadi, dan sekarang ni lagi buat surat pernyataan permintaan maap samo Michael mapun Adam. Sayangnyo, Mpuklah Bb lah ngaku salah dan mintak maap, ternyato idak serto merto ngebuat budak budak pemudo Flores yang datang ke Satreskrim Polresta Tanjungpinang puas. Bahkan, puluhan  wargo Flores yang dari pagi sudah ado di lokasi itu mintak biar proses  hukum kasus penganiayaan dan pernyataan SARA itu pacak dilanjutkan ke proses hukum.

Emotion: angry
Dalam kehidupan ini setiap manusio pastilah pernah ngalami yang namonyo penyesalan selamo maso hidupnyo. Tanpo tekecuali wong pasti pernah ngalaminyo. Bahkan wong mecak ustadz jugo pasti pernah ngalami penyesalan dalm hidupnyo. Mecak cerito ustad jefri yang ternyato dulu dio pernah ngejalani kehidupan yang gelap sebelum dio jadi ustad. Dio dulu nyaris duit sebagai penyanyi rock. Saat itulah dio becerito amen hidupnyo dio saat jauh nian dari tuhan. Kehidupan dio sebagai musisi samo sekali dak ngebuat dio jadi inget tuhan. Tapi dio ngeraso ado yang kosong dna kurang dalam hatinyo. Sampek akhernyo dio nemuke jalan untuk lebih deket samo tuhan lewat agama. Akhernyo dio mutuske untuk idak lagi ado di dunio musik, dan hijrah untuk belajar agama lebih dalem lagi. 

Emotion: sad
Sedikit cerito dari berbagai kejadian kecelakaan lalu lintas disekitaran daerah yang aku tinggal. Banyak kejadian kecelakan lalu lintas didaerah yang aku tinggal, tapi tiap polisi dateng pasti banyak uwong yang dak berani jadi saksi. Bahkan wartawan yang nak ngeliput jugo minta wargo njelaske kronologi kejadian mereka takut. Dak ngatek yang berani jadi saksi. Jadi setiap kecelakaan yang tejadi wong dak berani manju sebagai saksi, tapi dengan majunyo teknologi di jaman ini biaosnyo mereka ngerekam dari hp mereka maseng-maseng dan agek diupload tanpo identitas. Menurut aku ini sebenernyo nunjuke amen perlindungan masyarakat yang nak jadi saksi ini belom biso dipastike keselamatannyo. Mereka masih takut untuk jadi sakai artinyo memamg untuk jadi saksi dalam sebuah perkaro kejahatan termasuk kejadian kecelakaan iniemang belom tejamin keselamatanyo.

Emotion: fear
Aku tinggal didaerah yang deket samo tempat pembuangan sampah. Jadi amen setiap pagi nak pegi begawe aku pasti ngelewati tempat itu. Walaupun aku biaso ngelewati tempat itu setiap pagi, tapi aku masih dak tebiaso samo bau sampah. Bukannyo tebiaso malah aku semakin ngearaso jijik amen lewat tempat pembuangan sampah itu. Bahkan buakn ngeraso jijik bae, amen njingok sampah yang betumluk dna bau walaupun sedikitpun aku biso mual dna muntah. Kadnag aku sudah make masker idung biar dka tecium baunyo,  tapi ngejingok sampah betumluk jugo masih bikin aku ngeraso jijik. Aku memang dak senneg abe amen njingok lingkungan kotor apolagi ado sampah yang ditumpuk, apolagi sampahnyo bukan smapah plastik melaenke sampah organik yang belas siso siso makanan, demlah pasti aku bakal mual dan muntah amne njingoknyo. 

Emotion: disgusted
Budak yang sering dimarahi waktu keciknyo kemungkinan pas besaknyo gek tumbuh jadi budak penakut. Tekadang wong tuo mmenag pernah ngalami emsoi yang memuncak kareno kelakuan anak anak kito, atau kareno tekanan kehidupan rumah tanggo. Stress yang memicu emosi kito paro wong tuo ini memang banyak tejadi. Caro kito melampiaske stress ini jugo banyak yang ngorbanke anak anak. Misalnyo amen kito lagi stress, tibo tibo anak kito buat kesalahan mako dengan cepetnyo kito neriaki anak kito dengan keras bahkan ado pulo ibu ibu yang kelewatan bekato kato kasar ke aaknyo. Hasilnyo anaknyo jadi takut samo wong tuonyo setiap dio bikin kesalahan dio pasti takut dimarahi. Mak itu terus belanjut sampe mereka tumbuh dewasa, dan akhernyo mereka terus dak tebuka samo wong tuonyo amen mereka ngelakuka kesalahan. Mereka akan diem bae kareno takut dimarahi.

Emotion: fear
Kemaren dikantor aku ado pemexatan tibo tibo, tapi kami dak dijelaske apo masalahnyo, apo kesalahan kami, ngapo kami biso dipecat? Tiap kami nanyo, perusahaan selalu bae ngomong amen dak biso ado yang dijelaske kareno bukan wewenang mereka. Tapi ini wewenang kantor pusat, jadi ditempat kami begawe tuh memeng cabangnyo. Jadi dak biso di jelaske ujinyo samo kantor cabang. Aku laju ngomong samo mereka, sedikit ngasi pendapat aku biar aku seidaknyo biso dapet hak aku. " pak jangan mak ini, ini namonyo Phk sepihak dan kami dirugike. Apolagi kami dak tau alesannyo apo, trus lagi ngatek duit pesangon yang bapak bayarke! seidaknyo kami harus dibayarke ganti rugi, kareno seidaknyo kami butuh waktu untuk nyari gawean baru. Idak gampang pak, trus mak mano tanggung jawab kantor? kami kan lah mengabdi ado yang lah betahun tahun bahakan puluhan tahun. Harus lah kami dibayar ganti rugi untuk itu, seidaknyo 3 bulan gaji kami full. Itu pun untuk modal kami nyari gawean baru. " Mak itu lah ujiku kemaren.

Emotion: sad
Aku nemuke laki aku beselingkuh samo betino laen saat aku lagi fokus samo bayi pertamonkami yang batu bae laher 1 bulan yang lalu. Sebenenyo aku bukan tipe uwong yang curigaan atau cemburuan. Ngecek Hp laki abe aku dak pernah, tapi mungkin inilah jalan tuhan buat nunjuke ke aku. Hari itu tibo tibo ado notif dari goggle mals yang nyuruh aku ngasih review tentang cafe tempat aku biaso datengi samo laki aku. Nah aps aku ngisi itu, tibo tibo muncul tempat tempat laen yang aku datengi padahal aku idak pernah kesano. Kebetulan memang email aku tesambung ke hpnyo laki aku. Nah dari situlah aku tau amen laki aku sering check ini di hotel. Akhernyo kareno aku dak kiat nyembunyike ini kareno penasaran, aku tanyk langsung ke laki aku. Walaupun awalnyo laki aku dak ngaku, akhernyo dio ngaku emang dio maen samo cewek laen. Ya ALLAH ado kali selamo seminggu lebih aku marah samo dio, ku lampiaske segalo caci maki, dan laennyo. Aku puno ngeraso jinik samo dio. Waluapun akhernyo aku mutuske untuk maafke dio, tapi sakitnyo amsih galak tengiang dan teraso. 

Emotion: angry